കുന്നപ്പിള്ളിമല നിവാസികള്ക്ക് കിട്ടാക്കനിയായി കുടിവെള്ളം മൂവാറ്റുപുഴ: അഞ്ചുദിവസമായി കുടിവെള്ളംകിട്ടാതായതോടെ കുന്നപ്പിള്ളി മല, കിഴക്കേക്കര നിവാസികളുടെ ജീവിതം ദുരിതത്തിലായി. കുടിവെള്ള വിതരണം താറുമാറായതോടെ പ്രദേശവാസികള് കുടിവെള്ളത്തിനായി നെട്ടോട്ടമോടുകയാണ്. വാട്ടര് അതോററ്റിയില് വിളിച്ചാല് നോക്കികൊണ്ടിരിക്കുകയാണെന്ന് മറുപടിയാണ് ലഭിക്കുന്നതെന്ന് നാട്ടുകാര് പറയുന്നു. കുപ്പിവെള്ളത്തെ ആശ്രയിച്ചാണ് പലരും ഭക്ഷണം പാകംചെയ്യുന്നത്. കുടിവെള്ള ക്ഷാമം അതിരൂക്ഷമായതോടെ ടാങ്കറില് കുടിവെള്ളമെത്തിക്കണമെന്ന് ആവശ്യപ്പെട്ടെങ്കിലും നടപടിയില്ല. നഗരസഭ 11,12 വാര്ഡുകളില്പ്പെട്ട കിഴക്കേക്കര, കുന്നപ്പിള്ളി മല ഭാഗങ്ങളിലാണ് കുടിവെള്ളം കിട്ടാക്കനിയായിരിക്കുന്നത്. ഉയര്ന്ന പ്രദേശമായ ഇവിടങ്ങളില് കുടിവെള്ള ക്ഷാമം രൂക്ഷമാണ്. നിലവില് 150 ഓളം കുടുംബങ്ങള് ഇവിടെ താമസിക്കുന്നുണ്ട്.ഇവര്ക്കെല്ലാം വാട്ടര് അതോററ്റിയുടെ പൈപ്പ് ലൈനില് നിന്നാണ് കണക്ഷന് നല്കിയിരിക്കുന്നത്.വര്ഷങ്ങള്ക്കുമുമ്ബ് സ്ഥാപിച്ച പൈപ്പ് ഇതുവരെ മാറ്റി സ്ഥാപിക്കാന് നടപടിയുണ്ടായില്ല. അതിനാല് അടിക്കടി പൈപ്പ് പൊട്ടല് തുടരുന്നുണ്ട്. മണ്ണിനടിയിലൂടെ പൈപ്പ് ഇട്ടിരിക്കുന്നതിനാല് പൊട്ടിയത് എവിടെയെന്ന് കണ്ടുപിടിക്കാന് എളുപ്പം കഴിയുന്നില്ല. പരാതികള് രൂക്ഷമായതോടെ നഗരസഭയുടെ നേതൃത്വത്തില് കുന്നപ്പിളളി മല കുടിവെള്ള പദ്ധതി നടപ്പാക്കി. മൂവാറ്റുപുഴയാറില് നിന്ന് നേരിട്ട് വെള്ളം പമ്ബ് ചെയ്ത് കുന്നപ്പിള്ളി മലയില് സ്ഥാപിച്ച ടാങ്കില് എത്തിച്ച് പൈപ്പുകള് വഴി വീടുകളില് വെള്ളമെത്തിക്കുന്നതാണ് പദ്ധതി. പക്ഷെ ഇപ്പോള് വരുന്ന വെള്ളം കലക്കവെള്ളമാണ്. കുടിക്കുന്നതിനും, പാചകം ചെയ്യുന്നതിനും ഒഴികെ മറ്റാവശ്യങ്ങള്ക്ക് ഈ വെള്ളമാണ് ആളുകള് ഉപയോഗിച്ചിരുന്നത്. ഇപ്പോള് അതിനും കഴിയുന്നില്ല. വാട്ടര് അതോററ്റി, നഗരസഭ ഓഫീസുകള്ക്കുമുന്നില് ആഹാരം പാചകം ചെയ്തുകൊണ്ടുള്ള അടുപ്പുകൂട്ടി സമരത്തിന് തയ്യാറെടുക്കുകയാണ് പ്രദേശ വാസികള് . കുടിവെള്ളം കിട്ടാതായിട്ട് അഞ്ച് ദിവസം രാത്രിയില് എതെങ്കിലും സമയത്ത് നൂലുപോലെ കുടിവെള്ളമെത്തുമെങ്കിലും അപ്പോള് തന്നെ നിലക്കുമെന്ന് നാട്ടുകാര് പറയുന്നു.കഴിഞ്ഞ അഞ്ച് ദിവസമായി മേഖലയില് കുടിവെള്ളമെത്തിയിട്ട്. വാട്ടര് അതോറിറ്റിയുടെ ശുദ്ധജലത്തെയാണ് ആളുകള് ആശ്രയിക്കുന്നത്. എന്നാല് നാളുകളായി പ്രദേശത്ത് കുടിവെള്ള വിതരണം താറുമാറായിട്ട് .നാല് പതിറ്റാണ്ട് മുമ്ബ് പത്തോളം കുടുംബങ്ങള്ക്ക് മാത്രമുണ്ടായിരുന്ന സമയത്തെ പൈപ്പ് ലൈനാണ് ഇപ്പോഴും ഇവിടെയുള്ളത്.